Children | Protea Boekhuis
by Protea Boekhuis on Nov 8th, 2017 Tweet
Wanneer ’n mens na die naghemel opkyk, sien jy nie net sterre nie.
Die swart leegte van die ruimte is deurspek met voorwerpe van elke denkbare vorm en grootte – van enorme brandende sterre tot piepklein stofvlekkies.
Hierdie boek verken die geheimenisse van sterre en planete en ontsluit die raaisels van astronomie: die wetenskap van die buitenste ruimte.
Die storie van sterre en planete deur Louie Stowell, Peter Allen. Vertaal deur Amelia de Vaal.
Vanaf die oomblik toe sy babasussie daar aankom, is dit vir Baas Baba duidelik SY is nou die baas. Die personeel is in vervoering oor haar en sien hom skaars raak – maak nie saak wat hy doen, waar hy dit doen of hoe verregaande dit is nie. Toe gooi Baas Baba handdoek in. Maar gelukkig weet die nuwe baas net wat om te doen om die organisasie van ondergang te red …
Baas Baba se baas volg op Baas Baba. Dis ‘n pragtig geïllustreerde tong-in-die-kies-storie waaroor kinders EN ouers mal sal wees! Moet nie die film Boss Baby misloop nie!
Dit is boonop ‘n fantastisese oeivaarstee-geskenk!
Marla Frazee is ‘n bekroonde Amerikaanse skrywer en illustreerder van kinderboeke.
Baas Baba se baas deur Marla Frazee
by Protea Boekhuis on Aug 11th, 2017 Tweet
Word wakker, Walter deur Lorraine Francis, geïllustreer deur Pieter Gaudesaboos
by Protea Boekhuis on Jul 17th, 2017 Tweet
Simon kuier graag by sy oupa vir wie hy baie lief is. Eendag toe hy daar kuier, wys Oupa vir hom ’n swaar deur op die solder wat, sodra jy daardeur stap, op die dek van ’n groot skip beland.
Oupa en Simon seil saam na ’n wonderlike eiland waar hulle allerhande mooi dinge ontdek en ’n huisie bou. Toe hulle moet terugkeer, besluit Oupa egter om te bly.
Hierdie boek vertel ’n mooi, maar hartseer storie op ’n avontuurlustige manier oor hoe kinders ’n geliefde grootouer groet, hetsy dit vir altyd is of tydelik.
Oupa se eiland deur Benji Davies
Ontmoet die vlieënde dokters wat kwale reg kan maak: ’n ridder en ’n prinses en Zok – die dapper draak
by Protea Boekhuis on Jul 6th, 2017 Tweet
Julia Donaldson is in 2012 benoem as die VK se “Children’s Laureate”, en is die outeur van verskeie blitsverkopers vir jong lesers. Sy woon in Glasgow, Skotland, saam met haar man, Malcolm.
Axel Scheffler se bekroonde titels sluit in: Room on the broom en The snail and the whale. Sy illustrasies is in meer as 30 lande gepubliseer. Hy woon in Londen, Engeland. Donaldson en Scheffler is ook die skeppers van die immergewilde Die Goorgomgaai (Human & Rousseau, 2014).
Zok en die vlieënde dokters deur Julia Donaldson, geïllustreer deur Axel Scheffler
Vertaal deur Philip de Vos